**1. Milyen címet adna a ma érintőleg említett szakdolgozati témájának?**

Dokumentumok Biometrikus aláírása🡨ez inkább egy <tag>, mint cím, inkább kulcsszavak, mint az Olvasó felcsigázása: ki honnan hová hogyan miért akar eljutni?

**2. Mi lenne az alcím?**

Dokumentumok Biometrikus aláírását támogató webszolgáltatás fejlesztése🡨na ez már jó 😊

**3. Hogyan nézzen ki a cím angolul?**

Biometric signing of documents

**4. Mi legyen az alcím fordítása angolra?**

Development of a web service supporting biometric signature of documents

**5. Miként írná le kb. 1000 karakterben a dolgozat lényegét (vö. kivonat) = célok, célcsoportok, hasznosság, feladatok, motiváció**

Célok:

Elérhetővé tenni tetszőleges? (valóban? Nem túl nagy vállalás ez? – gondoljunk csak a végtelen tesztesetre…) informatikai rendszer számára a dokumentumok ügyfél általi biometrikus aláírását.

Feladat:

Meglévő biometrikus aláírást rögzítő aláírópadokat vezérlő keretrendszer kibővítése egy webszolgáltatással (webservice). A webszolgáltatás, mint egy „router” lehetőséget biztosít külső informatikai rendszerek számára a hálózaton elérhető digitális aláírópadokon történő biometrikus aláírás rögzítésére. Az így létrejött dokumentumokat, melyek megfelelnek az eIDAS előírásainak, visszaküldi a webszolgáltatás a külső informatikai rendszernek további feldolgozásra pl. tárolásra.

Hasznosság:

A digitalizáció jegyében egyre fontosabb hangsúlyt kap a „papírmentesség”. Egyrészt zöld megoldás, másrészt költséghatékony. Kevesebb papír, toner és tárolási költséget jelent! Továbbá a dokumentumok digitalizálása hatékonyabb munkafolyamatokat is jelent, hiszen sok minden automatizálható, amivel időt és humán erőforrást spórolunk. Alig várom már az információs többletérték-becslés részleteit… benchmark-állapot működési költségei, új állapot működési költségei, fejlesztés költségei…

Célcsoportok:

Minden olyan informatikai rendszer, amely olyan dokumentumokat állít elő, melyet ügyfél aláír és azt tárolni is kell. (CRM, HR, Számlázó, Egészségügyi betegnyilvántartó stb.)

Motiváció:

Jelenleg nagyon sok (pl….) onsite és felhős informatikai rendszer közül választhatunk. Így sok ügyfél egyszerre 2-3 féle rendszert használ párhuzamosan, amelyek mindegyike rengeteg dokumentumot állít elő. Szeretnék egy olyan költséghatékony és zöld megoldást kínálni az ügyfeleknek, amely minden rendszerük számára elérhetővé teszi a dokumentumok digitalizálását. EZ EGY FONTOS vállalás, vagyis n előzmény-rendszer kiváltása egy közös rendszerrel, vagyis a sokféle rendszerrel való kompatibilitás helyett/mellett a kiváltandó rendszerekre is utalni kellene már korábban is!

**6. Hogyan néz ki angolul (abstract) a magyar kivonat?**

In the spirit of digitalisation, "going paperless" is becoming increasingly important. It is both a green solution and a cost-effective one. Furthermore, digitising documents means more efficient workflows, as much can be automated, saving time and human resources.

My goal is to extend an existing framework with a webservice, which acts as a "router" for external IT systems to capture biometric signatures on digital signature pads available on the network. The resulting eIDAS compliant documents are sent back to the external IT system for further processing, e.g. storage.